biswa921/hiwiki-latest-pages-articles-raw huggingface dataset:
ककबरक भाषा

ककबरक ( बांग्ला : ককবরক ) या तिप्राकक भाषा या त्रिपुरी भाषा भारत के त्रिपुरा राज्य के त्रिपुरी समुदाय और बंगलादेश के कुछ पड़ोसी क्षेत्रों में बोली जाने वाली भाषा है। 'कक' का अर्थ 'भाषा' और 'बरक' का अर्थ 'लोग' होता है। यहाँ बरक शब्द से अर्थ त्रिपुरी लोग है। ककबरोक तिब्बती-बर्मी भाषा-परिवार की सदस्य है और असम में बोली जाने वाली बोड़ो भाषा और दिमासा भाषा की निकट सम्बन्धी है।Socio-linguistic Situation in North-east India , Pauthang Haokip, pp. 13, Concept Publishing Company, 2011, ISBN 9788180697609, ... Kokborok formerly known as 'Hill Tippera' is spoken in the low rolling hills of Tripura. ... Today, the Kokborok constitute just a 30 per cent minority in their own homeland, having been swamped by large scale Bengali immigrants ... कोक बोरोक को कभी-कभी त्रिपुरी भाषा भी कह दिया जाता है।Medieval Tibeto-Burman languages , pp. 83, BRILL, 2002, ISBN 9789004124240, ... Dimasha ('hills Kachari'), Kokborok (Tripuri), Lalung and so on covering the plains and low hill areas to the south, and also quite closely related Garo in the hills to the southwest ...

संख्याएँ और गिनती
कोक बोरोक भाषा में गिनती' को लेखमुङ (लेखमुंग) कहते हैं। मुख्य संख्याओं के लिए कोक बोरोक में प्रयुक्त शब्द नीचे दिए गये हैं।

1. sa2. nwi3. tham4. brwi5. ba6. dok7. sni8. char9. chuku10. chi20. nwichi (khol)100.    ra101. ra sa200. nwira1000. sai1001. sai sa2000. nwi sai10,000. chisai20,000. nwichi sai100,000. rasai200,000. nwi rasai1,000,000. chirasai2,000,000. nwichi rasai10,000,000. rwjak20,000,000. nwi rwjak1,000,000,000. rarwjak1,000,000,000,000. sai rarwjak100,000,000,000,000,000,000. rasaisai rarwjak

लिपि
'कलम' कोकबरक की लिपि है किन्तु यह प्रचलन में नहीं है। १९वीं शताब्दी से कोकबरक लिखने के लिये त्विप्र राज्य द्वारा बांग्ला लिपि का प्रयोग किया जाने लगा। लेकिन भारत की स्वतंत्रता के बाद रोमन लिपि का व्यवहार भी होने लगा। वाम मोर्चा की सरकार इसके लिखने के लिये एशियाई बांग्ला लिपि का समर्थन करती थी। नवम्बर २०२१ में कोकबरक लिखने के लिये देवनागरी लिपि का प्रस्ताव किया गया है।

 इन्हें भी देखें
त्रिपुरा
बोड़ो भाषा

 सन्दर्भ 

बाहरी कड़ियाँ
ककबरक अंग्रेजी शब्दकोश 
 ककबरक सीखो

श्रेणी:ब्रह्मपुत्री भाषाएँ
श्रेणी:तिब्बती-बर्मी भाषाएँ
श्रेणी:त्रिपुरा
श्रेणी:भारत की भाषाएँ
श्रेणी:बांग्लादेश की भाषाएँ
श्रेणी:त्रिपुरा की भाषाएँ
श्रेणी:त्रिपुरी संस्कृति
काला तीतर

काला तीतर या काला फ़्रैंकोलिन (Black Francolin), जिसका वैज्ञानिक नाम फ़्रैंकोलिनस फ़्रैंकोलिनस (Francolinus francolinus) है, फ़ीज़ैन्ट कुल का एक पक्षी है। यह अफ़्गानिस्तान, आर्मीनिया, अज़रबैजान, भूटान, साइप्रस, जॉर्जिया, भारत, ईरान, ईराक, इज़्रायल, जॉर्डन, नेपाल, पाकिस्तान, फ़िलिस्तीनी राज्यक्षेत्र, सीरिया, तुर्की और तुर्कमेनिस्तान में पाया जाता है।

 विवरण 

thumb|right|काले तीतर के अण्डे
काले तीतर का सिर घुमावदार होता है और इसकी आँख की पुतली का रंग भूरा होता है। सिर का अगला भाग भूरा होता है और गला काले रंग का होता है। इसकी लंबाई ३३ से ३६ से. मी. होती है और वज़न लगभग ४५३ ग्राम होता है। इसका प्रमुख रंग काला होता है-काली छाती, लाल पेट, बगलों पर काले पर सफ़ेद धब्बे और पृष्ठ भाग में सुनहरे भूरे धब्बे होते हैं। यह थोड़ी दूरी तक ही उड़ता है और सीधा उड़ता है। अपनी उड़ान के दौरान यह पंख फड़फड़ाने के बजाय कभी-कभी पंख फैलाकर भी उड़ता है। इसके पंख गोलाई लिए हुए होते हैं और पूंछ पर सफ़ेद-काली धारियाँ होती हैं। इसका प्रजनन काल अप्रैल से जून तक होता है और मादा एक बार में ८ से १२ अण्डे देती है। अण्डे सेने की अवधि १८-१९ दिन की होती है।

 आवास 
काला तीतर झाड़ीदार इलाकों में रहना पसन्द करता है और ऐसे खेतों में रहता है जहाँ फ़सल इतनी ऊँची हो कि उसे छुपने में आसानी हो और नीचे फ़सल इतनी खुली हो कि ख़तरा नज़र आते ही आसानी से भागा जा सके। यह घनी वनस्पति वाले इलाके में बसना पसन्द करता है जो कि पानी के नज़दीक हो। प्राय: यह जंगलों में रहना पसन्द नहीं करता लेकिन वनों के किनारे और पेड़ों की झुरमुट में भी घूमना पसन्द करता है।

 प्रजनन 
प्राय: मार्च के आख़िर से मई तक यह ज़मीन की दरारों में अपना घोंसला बनाते हैं। नर चट्टानों पर या नीचे पेड़ों पर खड़ा होकर अपने अनूठे गीत से मादा को रिझाने की कोशिश करता है। पूरे अप्रैल भर इसे सुना जा सकता है लेकिन मार्च, मई और गर्मियों के महीनों में यह इतना आतुर नहीं प्रतीत होता है। कभी-कभी प्रजनन काल में नर आक्रामक हो जाते हैं। माता-पिता दोनों ही चूज़ों की देखभाल करते हैं। बच्चे अपने माता-पिता के साथ पहली सर्दी ग़ुज़ारते हैं। प्रजनन के सबसे पसन्दीदा इलाके चारागाह, झाड़ियाँ और खेत होते हैं।

 इन्हें भी देखें 
 फ्रैंकोलिनस
 गैलीफोर्मीस
 फेसियेनिडाए

 सन्दर्भ 

श्रेणी:पक्षी परिवार
श्रेणी:भारत के पक्षी
श्रेणी:तीतर
श्रेणी:फ्रैंकोलिनस
बोड़ो लोग

बोड़ो (असमिया: বড়ো/बोड़ो: बड़ो) पूर्वोत्तर भारत के असम राज्य के मूल निवासी हैं और भारत की एक महत्वपूर्ण जनजाति हैं। बोड़ो समुदाय स्वयं एक बृहत बोड़ो-कछारी समुदाय का हिस्सा माने जाते हैं। सन् २०११ की भारतीय राष्ट्रीय जनगणना में लगभग २० लाख भारतीयों ने स्वयं को बोड़ो बताया था जिसके अनुसार वे असम की कुल आबादी के ५.५% हैं। भारतीय संविधान की छठी धारा के तहत वे एक अनुसूचित जनजाति हैं। 
thumb|center|500px|एक समारोह में नाचती बोड़ो लड़कियाँ 

बोड़ो लोगों की मातृभाषा भी बोड़ो भाषा कहलाती है, जो एक ब्रह्मपुत्री भाषा है। ब्रह्मपुत्री भाषाएँ तिब्बती-बर्मी भाषा-परिवार की एक शाखा है। धार्मिक दृष्टि से २००१ की जनगणना में लगभग ९०% प्रतिशत बोड़ो हिन्दू थे।Table ST-14, Census of India 2001Ethnic Issues, Secularism and Conflict Resolution in North East India, pp. 145, Concept Publishing Company, 2006, ISBN 9788180691348, ... Amongst the plains tribals in the state of Assam, the Bodos are the largest group, their population being concentrated mostly on the north bank of the Brahmaputra river, with some of them staying on the south bank ...

सन्दर्भ

 इन्हें भी देखें
बोड़ो भाषा

श्रेणी:असम के लोग
श्रेणी:भारत की मानव जातियाँ
श्रेणी:असम के सामाजिक समुदाय
प्रसरकोण

thumb|350px|यह चित्र सूर्य से पृथ्वी की स्थिति का प्रसरकोण (या कोण) दिखाता है I
प्रसरकोण (Elongation), किसी पिंड के लिए वह कोण है जो पृथ्वी पर खड़े प्रेक्षक की दृष्टी में उस पिंड और सूर्य के बीच बनता है। पिंड का कोणांतर सूर्य के सापेक्ष मापा जाता है इसलिए इसे सूर्यांतर कोण भी कहा जाता है।

 बुध और शुक्र 
शुक्र व बुध हमेशा, चाहे सूर्योदय के पहले अथवा चाहे सूर्यास्त के बाद, सूर्य के नजदीक दांयी ओर देखे गये हैं। कहने का एक और तरीका है बुध व शुक्र सदा सूर्य के नजदीक नजर आते हैं क्योंकि उनके प्रसरकोण छोटे है। अधिकतम प्रसरकोण के दौरान उन्हे देखना सबसे आसान होता है। बुध का अधिकतम प्रसरकोण करीब 28° है। शुक्र का बुध की तुलना में प्रेक्षण ज्यादा आसान है क्योंकि उसका अधिकतम प्रसरकोण लगभग 48° है। बुध और शुक्र के प्रसरकोण 0° के होते हैं तब उन्हे संयोजन में होना कहा जाता है।

 मंगल, बृहस्पति और शनि 
मंगल, बृहस्पति और शनि को देखना तब सबसे आसान ज्यादा होता है जब वें विमुखता पर होते हैं अर्थात् उनके प्रसरकोण 180° के होते हैं। जब यह ग्रह सूर्य के सीध में (0° का प्रसरकोण) होते हैं संयोजन में होते हैं। जब प्रसरकोण 90° का होता है यह स्थिति पादस्थिति[En] होना कहलाती है। 

 सन्दर्भ 

श्रेणी:खगोलशास्त्र
गोटीटोरिया

'गोटीटोरिया:__ gotitoriya gadarwada तहसील का बहुत ही प्यारा सा गांव है, यहां की सतपुड़ा पर्वत की शिलाएं और मनमोहक वनांचल क्षेत्र इसे और भी खूबसूरत  बनाता हैं।
लोगो की आवश्कता की पूर्ति करने उनके सपनों पर चार चांद लगाने के लिए कोयला खदान
 उपस्थित हैं।
गांव में सभी प्रकार की सुविधाएं उपलब्ध है जिसका पूरा श्रेय इसमें sunday को लगने वाला मार्केट हैं 
 
_Gotitorya tourist place :___
(घूमने वाली जगह):_

1) gotitoriya coal mine

2) Rani dahar....(गांव से 7_8किलोमीटर दूर स्थित है।  भगवान शिव के अलौकिक सौंदर्य मंदिर और मनमोहक दृश्य नदी किनारे पहाड़ की शिलाए उपस्थित हैं।

3) chhota jabalpur..._(Shani Mandir)____नाम से प्रख्यात ये जगह बहुत खूबसूरत है जो 1500 मीटर की दूरी पर उपस्थित हैं यहां पुराना रेलवे पुल और पहाड़ों से आती हुई नदी हैं। जो इसे मनमोहक बनाती है। 

4) मृगननाथ ___: सुनने में अजीब सा लगने
वाले नाम में ही इसकी खास बात हैं, हालाकि जंगल में छोटी पर स्थित ये छोटा सी जगह दिव्य हैं 
यह पेड़ो की जड़ों से निकलता जल और जंगली जानवरों की मधुर गुजती आवाज  महावीर का पुराना मंदिर इसे लोकप्रिय बनाता हैं।

 गांव की मनमोहक प्रस्तुति _:

1)बस स्टेंड 
2) खेरापति दरवार 
3) बाजार
4) महावीर मंदिर
5)कोयला खदान
6) पुलिस चौकी
7) विद्यालय 
8) मंगल भवन
9) हॉस्पिटल
   
Hmara pyara sa gaon.. 

                        @ni_eluu_x
युति-वियुति

thumb|300px|1- चंद्रमा विमुखता पर, 2- चंद्रमा संयोजन में 
खगोल विज्ञान में, युति-वियुति (syzygy),  तीन खगोलीय पिंडों का एक सरल रेखिय विन्यास है। सरल शब्दों में, जब सूर्य, पृथ्वी और चंद्रमा एक सीध में होते हैं तो यह स्थिति युति-वियुति कहलाती है। युति-वियुति स्थिति में चंद्रमा या तो सूर्य के साथ संयोजन में होता है या सूर्य से विमुख होता है।Difficult Words Oxford Dictionary सूर्य ग्रहण और चंद्र ग्रहण युति-वियुति के समय पर होता है।

 सन्दर्भ 

श्रेणी:खगोलशास्त्र
श्रेणी:खगोलमिति
कक्षीय अनुनाद

thumb|right|365px|  गैलीलियन चंद्रमाओं;  गेनिमेड, युरोपा और आयो का 1:2:4 का कक्षीय अनुनाद I 
कक्षीय अनुनाद (Orbital resonance) पाया जाता है जब दो या दो से अधिक पिंड किसी एक ही बड़े पिंड की परिक्रमा समान अवधि में पूरी करते है।The physical universe: an introduction to astronomy 

उदाहरण के लिए बृहस्पति के उपग्रहों  गेनिमेड, युरोपा और आयो का 1 : 2 : 4 का अनुनाद, तथा प्लुटो और नेप्च्यून के बीच 2 : 3 का अनुनाद। आयो, युरोपा और गेनिमेड बृहस्पति के ठीक क्रमशः चार, दो व एक चक्कर लगाने में समान समय लेते है। इसी तरह प्लूटो सूर्य के दो चक्कर (246 x 2 = 492 वर्ष) और  नेप्च्यून सूर्य के तीन चक्कर (164 x 3 = 492 वर्ष) समान समय में लगाते है। ध्यान रहे यह महज एक संयोग नहीं है बल्कि प्रणाली इन स्वरुपों को गुरुत्वाकर्षण के अधीन धारण करती है जिसके तहत वें एक दूसरे पर प्रभाव डालते है। 

 सन्दर्भ 

श्रेणी:खगोलशास्त्र
*
गैलीलियन चंद्रमा

thumb|200px|बृहस्पति के चार गैलीलियन चन्द्रमाओं के संग्रथित चित्र, उनके आकार और बृहस्पति के आकार की तुलना में एक समग्र छवि में। ऊपर से नीचे तक: आयो, यूरोपा, गेनीमेड, कैलिस्टो
गैलीलियन चन्द्रमा (Galilean moons), गैलीलियो गैलीली द्वारा जनवरी 1610 में खोजे गए बृहस्पति के चार चन्द्रमा हैं। वे बृहस्पति के कई चन्द्रमाओं में से सबसे बड़े हैं और वें है: आयो, युरोपा, गेनिमेड और कैलिस्टो। सूर्य और आठ ग्रहों को छोड़कर किसी भी वामन ग्रह से बड़ी त्रिज्या के साथ वें सौरमंडल में सबसे बड़े चंद्रमाओं में से है। तीन भीतरी चांद - गेनीमेड, यूरोपा और आयो एक 1 : 2 : 4 के कक्षीय अनुनाद में भाग लेते हैं।

यह चारों चंद्रमा सन् 1609 और 1610 के बीच किसी समय खोजे गए जब गैलिलियो ने अपनी दूरबीन मे सुधार किया, जिसे उन्हे उन सूदूर आकाशीय पिंडो के प्रेक्षण के योग्य बनाया जिन्हे पहले कभी देखने की संभावना नहीं थी।Galilei, Galileo, Sidereus Nuncius. Translated and prefaced by Albert Van Helden. Chicago & London: University of Chicago Press 1989, 14–16 गैलीलियो की खोज ने खगोलविदों के एक उपकरण के रूप में दूरबीन के महत्व को साबित कर यह दिखाया कि अंतरिक्ष मे कई चींजे थी जिन्हे नग्न आंखो से देखा नहीं जा सका था। इससे भी महत्वपूर्ण बात, पृथ्वी के अलावा और किसी अन्य की परिक्रमा कर रहे खगोलीय पिंडों की इस निर्विवाद खोज ने उसके बाद एक झटके में उनको निपटा दिया जिन्होने टोलेमी के संसार तंत्र को स्वीकारा था, अथवा भूकेन्द्रीय सिद्धांत को जिसमें सब कुछ पृथ्वी की परिक्रमा करता है।

गैलिलियो ने तत्काल अपनी खोज को कॉस्मिका सीडेरा (कोसीमो का तारा) नामित किया, लेकिन अंत में सिमोन मारिअस द्वारा चुने गए नाम प्रचलित हूए। मारिअस ने गैलीलियो के साथ-साथ एक ही समय में स्वतंत्र रूप से चंद्रमाओं की खोज की और उन्हे उनके वर्तमान नाम दिये, जिसे जोहानेस केपलर द्वारा 1614 में प्रकाशित उनकी "मुंडस जोवियलीस" में सुझाया गया था।

 सदस्य 
सिमुलेशन सुझाव देते हैं बृहस्पति के प्रारंभिक इतिहास में गैलीलियन उपग्रहों की कई पीढ़ियों रही हो सकती है। चन्द्रमाओं की बनाई गई हर पीढ़ी बृहस्पति के भीतर घुमावदार रही होगी और नष्ट हो गई होगी, बृहस्पति के आद्य-चंद्र डिस्क से पदार्थ खींचने की वजह से, शेष मलबे से नये चन्द्रमा बने। समय के साथ वर्तमान पीढ़ी का गठन हुआ, यह मलबा किसी बिंदु से बाहर इतना पतला किया गया कि इसने अब चन्द्रमाओं की कक्षाओं के साथ और दखल नहीं की। आयो निर्जल है और चट्ट़ान व धातु की तरह का एक आंतरिक भाग है। माना जाता है यूरोपा 8% द्रव्यमान के बर्फ और पानी के साथ शेष चट्टान रखता है। ये चन्द्रमा बृहस्पति से दूरी के हिसाब से बढ़ते क्रम मे है:

 नामछविआंतरिक भाग का मॉडल  आ यू गे कै व्यास(किमी) द्रव्यमान(किग्रा) घनत्व(ग्राम/सेमी³) अर्ध्य-मुख्य अक्ष(किमी)Computed using the IAU-MPC Satellites Ephemeris Service  µ value परिक्रमण काल(दिवस)Source: JPL/NASA (सापेक्ष) झुकाव(°)Computed from IAG Travaux 2001 . विकेंद्रता आयो बृहस्पति I121px121px 3660.0×3637.4×3630.6  3.528 421,800 1.769 (1) 0.050 0.0041 यूरोपा बृहस्पति II104px104px 3121.6  3.014 671,100 3.551 (2) 0.471 0.0094 गेनिमेड बृहस्पति III175px175px 5262.4  1.942 1,070,400 7.155 (4) 0.204 0.0011 कैलिस्टो बृहस्पति IV160px160px 4820.6  1.834 1,882,700 16.69 (9.4) 0.205 0.0074

 सन्दर्भ 

श्रेणी:खगोलशास्त्र
श्रेणी:बृहस्पति के प्राकृतिक उपग्रह
नामीबिया के प्रदेश

अफ़्रीका के दक्षिणी हिस्से में स्थित नामीबिया का देश प्रशासनिक दृष्टि से १३ प्रदेशों में विभाजित है।Namibia: Country Brief, pp. 3, World Bank Publications, 2009, ISBN 9780821378717, ... Namibia has three tiers of government: national, regional, and local. The country is divided into 13 regions ... यह प्रदेश १९९२ में निर्धारित हुए थे।The Ju/'Hoan San of Nyae Nyae and Namibian Independence: Development, Democracy, and Indigenous Voices in Southern Africa, Megan Biesele, Robert K. Hitchcock, pp. 37, Berghahn Books, 2010, ISBN 9781845459970, ... In 1992, the GRN passed the Regional Councils Act (Act No. 22 of 1992) ... the communal administrations and former regions have been replaced with 13 new regions ... नामीबिया की राष्ट्रीय परिषद में हर प्रदेश से दो सदस्य चुने जाते हैं।Land Tenure, Housing Rights and Gender in Namibia, pp. 42, UN-HABITAT, 2005, ISBN 9789211317688, ... The National Council consists of two members from each of the 13 geographic regions of Namibia. These 26 members are directly elected for a term of six years ...

 वर्तमान प्रदेश 

thumb|right|200px|वर्तमान प्रदेश (नक़्शे और तालिका के संख्याँक एक ही हैं)

 नक़्शे में प्रान्त अंग्रेज़ी नाम राजधानी 1. कप्रीवी प्रदेश Caprivi Region कतीमा मुलीलो 2. एरोंगो प्रदेश Erongo Region स्वाकोपमुंड 3. हारडाप प्रदेश Hardap Region मारयीनताल 4. कारास प्रदेश Karas Region कीटमैन्ज़वर्प 5. कवांगो प्रदेश Kavango Region रुंडु 6. खोमास प्रदेश Khomas Region विंटहुक 7. कुनेने प्रदेश Kunene Region ओपुवो 8. ओहांगवेना प्रदेश Ohangwena Region एन्हाना 9. ओमाहेके प्रदेश Omaheke Region गोबाबिस 10. ओमुसाती प्रदेश Omusati Region ओउतापी 11. ओशाना प्रदेश Oshana Region ओशाकाती 12. ओशीकोतो प्रदेश Oshikoto Region ओमुथिया 13. ओट्योज़न्द्यूपा प्रदेश Otjozondjupa Region ओत्यिवारोंगो

 इन्हें भी देखें
नामीबिया

 सन्दर्भ 

श्रेणी:नामीबिया के प्रदेश
श्रेणी:नामीबिया
कौशी अभिसरण परीक्षण

कौशी अभिसरण परीक्षण किसी अनन्त श्रेणी के अभिसरण के परीक्षण के लिए काम में लिया जाता है। एक श्रेणी

सभी ai वास्तविक अथवा सम्मिश्र के लिए यह योग के लिए अभिसारी है यदि और केवल यदि ∀  एक प्राकृतिक संख्या N इस प्रकार है कि

∀  और .Abbott, Stephen (2001). Understanding Analysis, p.63. Springer, न्यूयॉर्क, ISBN 9781441928665

यह परीक्षण कार्य करता है क्योंकि वास्तविक संख्याओं की समष्टि R और सम्मिश्र संख्याओं की समष्टि C (निरपेक्ष मान द्वारा दिए गए दूरिक सहित) दोनों पूर्ण हैं, अतः श्रेणी अभिसारी होगी यदि और केवल यदि आंशिक योग 

  

एक कौशी अनुक्रम है : प्रत्येक  के लिए एक संख्या N इस प्रकार परिभषित है कि प्रत्येक n, m > N के लिए 

माना m > n और अतः एक धनात्मक संख्या p = m − n परिभाषित करने पर

 सन्दर्भ 

श्रेणी:सम्मिश्र विश्लेषण
श्रेणी:कौशी नामकरण
श्रेणी:अभिसरण परीक्षण
कौशी अनुक्रम

गणित में कौशी अनुक्रम जिसे ऑगस्टिन लुइस कौशी के नाम सम्मान में नामित किया गया एक अनुक्रम है जिसके अवयव एक अनुक्रम प्रक्रिया के रूप में एक दूसरे के यादृच्छिक संवृत वर्ग में होते हैं।
 वास्तविक संख्याओं में
वास्तविक संख्याओं का एक अनुक्रम

कौशी अनुक्रम कहलाता है, यदि प्रत्येक धनात्मक वास्तविक संख्या ε के लिए, यहाँ एक धनात्मक पूर्णांक N इस तरह है कि सभी प्राकृतिक संख्याओं m, n > N के लिए

जहाँ ऊर्ध्व रेखाएं इसके निरपेक्ष मान निरुपित करती हैं। इसी प्रकार परिमेय व सम्मिश्र संख्याओं का कौशी अनुक्रम परिभाषित किया जा सकता है। कौशी द्वारा सूत्रिकृत किया गया कि सभी अनन्त m, n के प्रत्येक युग्म के लिए  अत्यणु (शून्य की और) अग्रषर हो।
 दूरीक समष्टि में
किसी दूरीक समष्टि X में कौशी अनुक्रम परिभाषित करने के लिए निरपेक्ष मान  को  और  के मध्य दूरी  द्वारा प्रतिस्थापित किया जा सकता है (जहाँ d : X × X → R कुछ विशिष्ट गुणधर्मों सहित, देखें दूरीक)।

सामन्यतः दूरीक समष्‍टि (X, d) अनुक्रम 

एक कौशी अनुक्रम है यदि प्रत्येक धन वास्तविक संख्या ε > 0 के लिए एक धनात्मक पूर्णांक N इस प्रकार है कि सभी धन पूर्णांकों m,n > N के लिए दूरी निम्न है

 सन्दर्भ 

 
 

  (for uses in constructive mathematics)

श्रेणी:सम्मिश्र विश्लेषण
श्रेणी:कौशी नामकरण
श्रेणी:दूरीक ज्यामिति
श्रेणी:संस्थिति
श्रेणी:गणितीय श्रेणी
कौशी संघनन परीक्षण

अंगूठाकार|ऑगस्टिन लुइस कौशी

गणित में कौशी संघनन परीक्षण, जिसे ऑगस्टिन लुइस कौशी के नाम से नामकरण किया गया एक अनन्त श्रेणी एक लिए मानक अभिसरण परीक्षण है। धनात्मक ह्रासमान अनुक्रम f(n) के लिए

 

अभिसारी है यदि और केवल यदि

 

अभिसारी है। इसके अतिरिक्त, इस अवस्था में

एक ज्यामितिय दृश्य यह है कि हम प्रत्येक  पर समलंबाभ सहित योग को सन्निकटक करते हैं। इसको अन्य रूप में इस प्रकार लिख सकते हैं कि समाकलन और निश्चित योग के मध्य अनुक्रम के लिए, 'संघनन' के व्यंजक चरघातांकी फलन के प्रतिस्थापन के अनुरूप है। यह निम्न उदाहरण से स्पष्ट है

यहाँ श्रेणी a > 1 के लिए अभिसारी है और a < 1 के लिए अपसारी। जब a = 1, संघनन रुपांतर आवश्यक रूप से निम्न श्रेणी देता है

लघुगणक 'वाम विस्थापन'। अतः जब a = 1, तो हमें b > 1 के लिए अभिसरण प्राप्त होता है, b < 1 के लिए अपसरण। जब b = 1 तो c पर निर्भरता होती है।

 प्रमाण 
माना f(n) वास्तविक संख्याओं का धनात्मक, वर्धमान रहित अनुक्रम है। संकेतन की सरलता के लिए, an = f(n) लिखने पर। हम श्रेणी  का अध्ययन करते हैं। संघनन परीक्षण के लिए श्रेणी के व्यंजकों को लम्बाई  के समूहों में लेने पर, एकदिष्‍टता द्वारा प्रत्येक समूह  से कम होगा। अतः

हमने यहाँ यह माना है कि अनुक्रम an वर्धमान नहीं है, अतः प्रत्येक  के लिए । अतः मूल श्रेणी का अभिसरण इस "संघनन" श्रेणी के सीधे तुलना के अनुसार चलता है। यह देखने के लिए कि मूल श्रेणी अभिसारी है जिसके परिणामस्वरूप पिछली श्रेणी भी अभिसारी है, अतः निम्न प्रकार मान रखने पर

और हमें पुनः सीधे तुलना से अभिसरण प्राप्त होता है। और यह हमने सिद्ध कर दिया है। ध्यान रहे हमने निम्न प्रकार मान प्राप्त किये हैं

यह प्रमाण हरात्मक श्रेणी के अपसरण के ओरेस्मे प्रमाण का व्यापकीकरण है।

 व्यापकीकरण 

यह व्यापकीकरण सकलोमिल्क के अनुसार है। माना  एक अनन्त वास्तविक श्रेणी है जिसके व्यंजक धनात्मक और वर्धमान रहित हैं, तथा माना  आवश्यक रूप से धनात्मक पूर्णांको का वर्धमान अनुक्रम है, इस प्रकार

परिबद्ध है, जहाँ  अग्र अंतर है। तब श्रेणी  अभिसारी होगी यदि श्रेणी

अभिसारी हो।

 लेने पर,  प्राप्त होता है, अतः कौशी संघनन परीक्षण विशेष अवस्था के रूप में प्राप्त होता है।

 सन्दर्भ 
 बोनार, खौरी (2006). वास्तविक अनन्त श्रेणी (Real Infinite Series), मैथमेटिकल एसोसिएशन ऑफ़ अमेरिका, आई॰ऍस॰बी॰ऍन॰ 0-88385-745-6.

 बाहरी कड़ियाँ 
 कौशी संघनन परीक्षण का प्रमाण
 कौशी संघनन परीक्षण से जुड़ी कड़ियाँ

श्रेणी:सम्मिश्र विश्लेषण
श्रेणी:कौशी नामकरण
श्रेणी:अभिसरण परीक्षण
श्रेणी:गणितीय श्रेणी
मल्हार राग

मल्हार राग/ मेघ मल्हार, हिंदुस्तानी व कर्नाटिक संगीत में पाया जाता है। मल्हार का मतलब बारिश या वर्षा है और माना जाता है कि मल्हार राग के गानों को गाने से वर्षा होता है। मल्हार राग को कर्नाटिक शैली में मधायामावती बुलाया जाता है। तानसेन और मीरा मल्हार राग में गाने गाने के लिए मशहूर थे। माना जाता है के तानसेन के 'मियाँ के मल्हार' गाने से सुखा ग्रस्त प्रदेश में भी बारिश होती थि। 
मल्हार राग के प्रसिद्द रचनाये :
करे करे बदरा 
घटा घाना घोर घोर goor
मियाँ की मल्हार 
 

श्रेणी:राग
कौशी समाकल सूत्र

गणित में, कौशी समाकल सूत्र (cauchy's Integral formula) सम्मिश्र विश्‍लेषण में महत्वपूर्ण सूत्र है। इसका नाम ऑगस्टिन लुइस कौशी के नाम पर किया गया है। 

इसके अनुसार किसी चकती पर परिभषित होलोमार्फिक फलन को चकती की सीमा पर इसके मान से पूर्णतया ज्ञात किया जा सकता है और यह सभी होलोमार्फिक फलनों के अवकलनों लिए समाकल सूत्र भी प्रदान कराता है। कौशी सूत्र के अनुसार सम्मिश्र विश्लेषण में "अवकलन, समाकलन के तुल्य है"।

 प्रमेय 
माना U, सम्मिश्र समतल C के विवृत उपसमुच्चय है, f : U → C होलोमार्फिक फलन है और बंद चकती D = { z : | z − z0| ≤ r} पूर्णतया U में समाहित है। माना  D की सीमा का निर्माण करने वाला वृत है। तब D के प्रत्येक आंतरिक a के लिए:

जहां कंटूर समाकलन वामावर्त दिशा में लिया गया है।

 ये भी देखें
[[कोशी रीमान समीकरण|क

 सन्दर्भ 

 .
 
 
 

 बाह्यसूत्र 
 
 
 Cauchy Integral Formula Module by John H. Mathews
 Lecture 8: Cauchy's Integral Formula I

श्रेणी:सम्मिश्र विश्लेषण
श्रेणी:गणितीय प्रमेय
श्रेणी:कौशी नामकरण
भूकेन्द्रीय मॉडल

thumb|right|300px|आकाशीय पिंडों के आंकड़े पुर्तगाली कास्मोग्राफर और मानचित्रकार बर्टोलोमेउ वेल्हो, 1568 (बिब्लिओथीक नेशनल, पेरिस) द्वारा टोलेमिक भू प्रणाली का एक उदाहरण।
खगोल विज्ञान में, भूकेन्द्रीय मॉडल (Geocentric model) (भूकेंद्रक या टोलेमिक प्रणाली के रूप भी में जाना जाता है) ब्रह्मांड का वर्णन है जहां पृथ्वी सभी खगोलीय पिंडों के कक्षीय केंद्र पर है। यह मॉडल अनेक प्राचीन सभ्यताओं, जैसे कि  प्राचीन ग्रीस, में प्रमुख ब्रह्माण्ड संबंधी प्रणाली के रूप में पेश हुआ। जैसे, अरस्तू और  टॉलेमी की उल्लेखनीय प्रणालियों सहित, उन्होने मान लिया था कि सूर्य, चंद्रमा,  तारें और नग्न चक्षु ग्रह पृथ्वी की परिक्रमा करते है। (देखें अरस्तू की भौतिकी)

 सन्दर्भ 

श्रेणी:खगोलशास्त्र
सूर्य केंद्रीय सिद्धांत

thumb|250px|right| हार्मोनिया मेक्रेकोस्मिका (1660) से कोपर्निकस प्रणाली के एंड्रियास सेल्लारियस का चित्रण।
सूर्य केंद्रीय सिद्धांत अथवा सूर्य केन्द्रीयता (heliocentricism),The Shorter Oxford English Dictionary (6th ed., 2007) एक खगोलीय मॉडल है जिसमें पृथ्वी और ग्रह सौरमंडल के केंद्र में एक अपेक्षाकृत स्थिर सूर्य के चारों ओर घूमते है। यह शब्द प्राचीन यूनानी भाषा से आया है ( हिलीयस "सूर्य" और  केंट्रोन "केंद्र")। ऐतिहासिक रूप से, सूर्य केन्द्रीयता ने भूकेंद्रीयता का विरोध किया था जिसने पृथ्वी को केंद्र पर रखा था। यह धारणा कि पृथ्वी सूर्य के चारों ओर घूमती है, सैमोस के एरिसटेरकस द्वारा तीसरी शताब्दी ईपू के उत्तरार्ध में प्रस्तावित किया गया था।Dreyer (1953), pp.135–48) ; Linton (2004), pp.38–9). The work of Aristarchus's in which he proposed his heliocentric system has not survived. We only know of it now from a brief passage in Archimedes's The Sand Reckoner. किंतु एरिसटेरकस के सूर्य केन्द्रीयता ने थोड़े समय के लिए ध्यान आकर्षित किया जब तक कोपरनिकस पुनर्जीवित हुआ और इसका सविस्तार हुआ।Dreyer (1953, pp.139ff) . तथापि, लुसियो रुसो का तर्क है कि यह हेलेनिस्टिक युग के वैज्ञानिक कार्यों के नुकसान से उत्पन्न एक भ्रामक धारणा है। अप्रत्यक्ष प्रमाण का प्रयोग कर वे तर्क देते हैं कि एक सूर्य केंद्रीय विचार को हिप्पारकस के गुरुत्वाकर्षण पर कार्य में समझाया गया था।Lucio Rosso, The Forgotten Revolution, How Science was Born in 300BC and Why it had to be Reborn, pp293-296

 सन्दर्भ 

श्रेणी:खगोलशास्त्र
कौशी संवेग समीकरण

अंगूठाकार|कौशी स्ंवेग समीकराण्
 कौशी संवेग समीकरण कौशी द्वारा सुझावित आंशिक अवकल समीकरण है जो किसी भी सांतत्यक में संवेग अपवाहन के अन-आपेक्षिक संवेग की व्याख्या करता है:

अथवा, पदार्थ व्युत्पन्न से व्याख्या करने पर,

जहाँ  सांतत्यक का घनत्व,  प्रतिबल प्रदिश है और  पिण्ड के इकाई आयतन पर कार्यरत सभी बलों के का संयोजन है (सामान्यत: घनत्व और गुरुत्व)।  वेग सदिश क्षेत्र है जो दिक्-काल पर निर्भर करता है।

प्रतिबल प्रदिश कभी-कभी दाब और विचलनात्मक प्रतिबल प्रदिश में विपाटित हो जाता है:

जहाँ ,  की तत्समक आव्यूह (ईकाई आव्यूह) है और  विचलनात्मक प्रतिबल प्रदिश। प्रतिबल प्रदिश का अपसरण निम्न प्रकार लिखा जा सकता है

सभी अनापेक्षिक संवेग संरक्षण समीकरण, जैसे नेवियर-स्टोक्स समीकरण, को कौशी संवेग समीकरण और संघटक सम्बंध द्वारा प्रतिबल प्रदिश को निर्दिष्ट करते हुए व्युत्पित किया जा सकता है।

 व्युत्पत्‍ति 
न्यूटन का गति का द्वितीय नियम (वाँ घटक) और नियंत्रण आयतन को सांतत्यक में लागू करते हुए निम्न प्रकार निदर्शित किया जा सकता है:

जहाँ  नियंत्रण आयतन को निरुपित करता है। चूँकि यह समीकरण किसी भी नियंत्रण आयतन में लागू होती है अतः यह शून्य समाकल्य की अवस्था में भी कौशी संवेग समीकरण के अनुसार सत्य है। इस समीकरण के व्युत्पन में सबसे बड़ी कठिनाई प्रतिबल प्रदिश का अवकलन ज्ञात करना है जो एक बल घटक  है।

 कार्तीय निर्देशांक 

 बेलनी निर्देशांक 

श्यानता और तरल वेग के व्यंजक में अपरूपण प्रतिबल के प्रभाव में और यह मानते हुए की घनत्व और श्यानता नियत हैं, तो कौशी संवेग समीकरण नेवियर-स्टोक्स समीकरण में बदल जाती है। अश्यान प्रवाह की अवस्था में नेवियर-स्टोक्स समीकरण साधारण रूप से आयलर समीकरण के रूप में प्राप्त होती है।

 ये भी देखें 

नेवियर-स्टोक्स समीकरण
गणकीय तरल यांत्रिकी

 सन्दर्भ 

श्रेणी:कौशी नामकरण
श्रेणी:सांतत्यक यांत्रिकी
श्रेणी:आंशिक अवकल समीकरण
प्लांक-नियम

thumb|right|300px|प्लांक नियम (रंगीन वक्र) कृष्णिका विकिरण को विद्युतचुंबकीय विकिरण का क्वांटम मानते हुए शुद्धता से वर्णित करता है। इसकी सहायता से पराबैंगनी महाविपत्‍ति (काला वक्र) को सफलतापूर्वक हल कर लिया गया, जो चिरसम्मत भौतिकी की वृहत् समस्या और यह एक अग्रणी परिणाम है जिसने क्वांटम यांत्रिकी को जन्म दिया।

प्लांक नियम निश्चित ताप पर तापीय साम्य में कृष्णिका द्वारा उत्सर्जित विद्युतचुंबकीय विकिरण को वर्णित करता है। इसका नामकरण मैक्स प्लांक के समान में किया गया, जिन्होनें यह सन् १९०० में प्रस्तावित किया था। यह आधुनिक भौतिकी और क्वांटम सिद्धांत के सम्बन्द्ध अग्रणी परिणाम है।

प्लांक नियम निम्न प्रकार लिखा जा सकता है:
   या   

श्रेणी:मूलभूत भौतिकी

प्लांक के अनुसार विकिरण का उत्सर्जन अथवा अवशोषण सतत न होकर निश्चित ऊर्जा के बंडलों या पेकिटो के रूप में होता है। जिसे फोटोन कहते है।

प्रत्येक फोटोन में निश्चित संवगे निहित होता है, जिसका मान विकिरण की आवृति के समानुपती होता है। यदि विकिरण की आवृति v है तो प्रत्येक फोटोन से सम्बन्धित ऊर्जा
E=hv
तथा संवेग 
P=hv/c

जहां h प्लांक नियतांक = 6.6×10^-34 जूल × सेकंड
c प्रकाश की चाल = 3×10^8 मीटर/सेकण्ड
यह विकिरण में उर्जा के वितरण की व्याख्या करने में सफल हुआ
निकोबार मॅगापोड

निकोबार मॅगापोड या निकोबारी जंगली मुर्ग (Nicobar Megapode या Nicobar Scrubfowl) (Megapodius nicobariensis) भारत के अंडमान और निकोबार द्वीप समूह के निकोबार के द्वीपों में पाया जाता है। इसकी २ उपजातियाँ निकोबार के १४ द्वीपों में पाई जाती हैं जो इस प्रकार हैं:-
 ऍम.ऍन. ऍबॉटि — ग्रेट निकोबार, लिटिल निकोबार, कोण्डुल, मेंचल, ट्रेस तथा मेरो और
 ऍम.ऍन. निकोबारिऍनसिस — कामोर्टा, ट्रिंकट, ननकौड़ी, कच्चल, टेरेसा, बॉमपोका तथा तिल्लनचॉन्ग
अंडमान और निकोबार द्वीप समूह दक्षिण पूर्वी एशिया के ज़्यादा निकट होने की वजह से पहले यह म्यानमार के कुछ तटवर्ती इलाकों में पाया जाता था, लेकिन अब वहाँ से विलुप्त हो गया है। दिसम्बर २००४ की सूनामी के बाद इनकी संख्या में भारी गिरावट देखी गई थी लेकिन बाद के वर्षों में इनकी संख्या में सुधार हुआ है, हालांकि अब भी मनुष्य द्वारा इनके इलाके का अतिक्रमण करने की वजह से इनको भारी ख़तरा है।

विवरण
यह मुर्गनुमा पक्षी तकरीबन ५५० ग्राम से १ कि. तक वज़नी होता है और इसकी लम्बाई तकरीबन ३७.५ से ४१ से.मी. तक होती है। इस पक्षी के शरीर के पंख भूरे रंग के होते हैं जो हल्के भूरे से गाढ़े भूरे तक हो सकते हैं। सिर गर्दन तक लगभग पंखहीन होता है और सलेटी रंग का होता है। आँखों के चारों ओर लाली होती है जो अलग-अलग पक्षियों में हल्के से लेकर गाढ़ी तक हो सकती है। चोंच अमूमन पीली ही होती है।

आवास एवं व्यवहार
दिन के समय यह पक्षी खुले में आना पसन्द नहीं करता है। निकोबार के उन द्वीपों में जहाँ यह पक्षी पाया जाता है, जंगल समुद्र तट से सौ मीटर की दूरी में ही पाया जाता है। अतः दिन के समय यह इन जंगलों में छिपा रहता है लेकिन शाम होने पर यह समुद्र तट में घूमता है और छोटे घोंघे, झींगे इत्यादि खाता है। चौंकने पर यह ज़मीन पर ही भागना पसन्द करता है लेकिन खतरा बढ़ने पर यह उड़ जाता है।

प्रजनन
thumb|left|पक्षी का लंबा अण्डा
यह पक्षी कोई घोंसला नहीं बनाता है बल्कि ज़मीन पर ही रेत और पत्तियाँ इकट्ठा करके एक गोलाकार ढेर बना लेता है और उसी में अपने अण्डे देता है। यह एक साथ अण्डे न देकर थोड़े-थोड़े समय के अन्तराल में ४ से ५ अण्डे देता है हालांकि कुछ ढेरों में दस तक भी अण्डे पाए गये हैं। साल में अण्डे देने के समय को लेकर अभी भी यक़ीन से कुछ भी कहा नहीं जा सकता है।

 सन्दर्भ 

श्रेणी:भारत के पक्षी
श्रेणी:मेगापोडिअस
इन्हें भी देखें
भारतीय पक्षियों की सूची
बोरिस कोल्कर

बोरिस गृगोरेविच कोल्कर (जन्म 15 जुलाई 1939 तिरसपोल, मॉल्डोवा, सोविएट यूनियन में) एक भाषा-शिक्षक, अनुवादक तथा अंतर्राष्ट्रीय भाषा एस्परांतो के सलहकार हैं। 1993 तक वे सोविएत तथा रूसी नागरिक थे और तब से वे सयुंक्त राज्य अमरीका के नागरिक और निवासी हैं जो क्लीवलैंड, ओहायो में रहते हैं। 1985 में उन्हें भाषा-विज्ञान में भाषा-विज्ञान
संस्थापन, मॉस्को द्वारा Ph.D की उपाधि मिली।

डॉ॰ कोल्कर ने 1957 में एस्पेरान्तो सीखी और वे भाषा-विज्ञान के एक लेख, किताब-समालोचनाओं तथा तीन लोकप्रिय बच्चों के लिए एस्पेरान्तो किताबों के लेखक हैं। उनकी किताब 'Vojaĝo en Esperanto-lando' (एसपरनतो-मुल्क की यात्राएँ), जो एस्पेरान्तो सीखने के लिए तथा एस्पेरान्तो संस्कृति के बारे में बताने वाली एक पुस्तक है, की प्रसिद्धि के कारण वे बहुत लोगों में एसपरनतो-मुल्क के पथप्रदर्शक के रूप में जाने जाते हैं। 

कोल्कर एस्पेरान्तो अकादमी तथा विश्व एस्पेरान्तो संघ Universala Esperanto Asocio के सदस्य हैं तथा मासिक पत्रिका मोनातो के सहायक संपादक हैं। दो दशकों के लिए उन्होनें रुस में एक बड़े एस्पेरान्तो पत्रव्यवहार कोर्स की अध्यक्षता की जिसके कारण तकरीबन 900 छात्र ग्रेजुएट हुए। उन्होने सान फ्रांसिस्को तथा हार्टफोर्ड के अमरीकी विश्वविद्यालयों में एस्पेरान्तो पढ़ाया।
संदर्भ
श्रेणी:1939 में जन्मे लोग
श्रेणी:जीवित लोग
श्रेणी:लेख जिनमें अस्पष्ट उल्लेखनीयता युक्त विषय हैं
जालौर दुर्ग

thumb|जालौर दुर्ग
जालौर दुर्ग पर विभिन्न कालों में गुर्जर प्रतिहार, परमार, चालुक्य, चौहान, राठौर, इत्यादि   राजवंशों ने शासन किया।किले पर परमार कालीन कीर्ती स्तम्भ कला का उत्कृष्ट नमूना है, दुर्ग का निर्माण परिहार राजाओं ने 8वीं शताब्दी में करवाया था। 

कान्हड़देव चौहान के शासनकाल में यहाँ दिल्ली के सुल्तान अलाउद्दीन खिलजी ने 1311 ई. आक्रमण किया था |

जालौर के किले का तोपखाना बहुत आकर्षक है। इसके विषय में कहा जाता है कि यह यदुकुल राजा भोज द्वारा निर्मित संस्कृत पाठशाला थी, जो कालान्तर में दुर्ग के मुस्लिम अधिपतियों द्वारा मस्जिद परिवर्तित कर दी गयी तथा तोपखाना मस्जिद कहलाने लगी। तथा यह एक जल दुर्ग हैं। 1956 में यह दुर्ग संरक्षित स्मारक की श्रेणी में रखा गया।

सन्दर्भ

बाहरी कड़ियाँ
जालौर दुर्ग
स्वर्णगिरि दुर्ग : जालोर
राजस्थान के ऐतिहासिक ऐतिहासिक दुर्ग
जालोर का किला (अंग्रेजी में)

श्रेणी:राजस्थान में दुर्ग
बदमाश कंपनी

बदमाश कंपनी मुख्य अभिनेताओं के रूप में शाहिद कपूर, अनुष्का शर्मा, मेइयनग चंग और वीर दास द्वारा अभिनीत आदित्य चोपड़ा द्वारा निर्मित, अभिनेता से निर्देशक बने परमीत सेठी द्वारा निर्देशित 2010 में बनी अपराध-हास्य चलचित्र (फ़िल्म) है।
 पटकथा 

 पात्र 
शाहिद कपूर - करण कपूर
अनुष्का शर्मा - बुलबुल सिंह (करण की पत्नि)
वीर दास - चन्दु
मेइयनग चंग - तेन्ज़िन अका चिंग
पवन मल्होत्रा - मामु जज़्ज़ (करण के मामा)
अनुपम खेर - सज्जन कपूर (करण के पिता)
किरण जुनेजा - माया कपूर (करण की माता)
जमील ख़ान - आर्की भाई
शालिनी चन्द्रन - अनु कपूर (करण की बहन)
अलेक्जेन्ड्रा विनो - लिन्डा
एडवर्ड सोनेनब्लिक
जॉन मेरेंजो - चार्ली
उबैद काडवानी - वकील

 गाने 

फिल्म के गीत प्रीतम ने लिखे हैं

 सन्दर्भ 

 बाहरी कड़ियाँ 
 
 

श्रेणी:2010 में बनी हिन्दी फ़िल्म
भस्मवर्ण प्रकाश

भस्मवर्ण प्रकाश (Ashen light), एक सूक्ष्म चमक है जो शुक्र ग्रह की रात्रि पक्ष की तरफ से दिखाई देती है। यह बहुत हद तक चंद्रमा पर चांदनी के होने के समान है पर इसके चमकीलेपन में विशिष्टता नहीं होती है। यह पहली बार 9 जनवरी 1643 को खगोलविद् गिओवन्नी बतिस्ता रिक्कीओली द्वारा देखा गया | यह अक्सर  सर विलियम हर्शेल, पैट्रिक मूर, डेल पी. क्रुइकशांक और विलियम के हार्टमैन सहित अनेकों शोधकर्ताओं द्वारा देखा गया है | 

प्रकृति और कारण

एशेन लाइट की उत्पत्ति अर्थशाइन की घटना में निहित है। पृथ्वी की चमक तब होती है जब सूर्य का प्रकाश हमारे नीले ग्रह से परावर्तित होकर चंद्रमा की सतह तक पहुंचता है और फिर वापस पृथ्वी पर लौट आता है। पृथ्वी का वायुमंडल सूर्य के प्रकाश को बिखेरता है, जिससे उसे एक फीकी चमक मिलती है, जो फिर चंद्रमा के अंधेरे पक्ष को रोशन करती है। यह नरम, विसरित प्रकाश चंद्रमा के छायांकित क्षेत्रों को एक अलौकिक दृश्य में बदल देता है।

अवलोकन और विविधताएँ

एशेन लाइट की तीव्रता और दृश्यता कई कारकों के आधार पर भिन्न होती है। इनमें चंद्रमा का चरण, पृथ्वी की वायुमंडलीय स्थितियां और वह कोण शामिल है जिस पर सूर्य का प्रकाश हमारे ग्रह के साथ संपर्क करता है। अर्धचंद्राकार चरण के दौरान, छोटे रोशनी वाले हिस्से के कारण एशेन लाइट अधिक प्रमुख होती है, जबकि पूर्णिमा के दौरान, इसका पता लगाना कठिन हो सकता है। इसके अतिरिक्त, पृथ्वी की जलवायु और वायुमंडल में प्रदूषकों की उपस्थिति प्रकाश की स्पष्टता और रंग को प्रभावित कर सकती है।

वैज्ञानिक अध्ययन और स्पष्टीकरण

वर्षों से, खगोलविदों ने एशेन लाइट के पीछे की वैज्ञानिक जटिलताओं को जानने की कोशिश की है। कई अध्ययनों और अवलोकनों से पता चला है कि चमक सूर्य के प्रकाश के प्रकीर्णन, पृथ्वी के वायुमंडल और चंद्रमा की सतह के गुणों के संयोजन के कारण होती है। चंद्र सतह की परावर्तनशीलता, या अल्बेडो, घटना की तीव्रता को निर्धारित करने में महत्वपूर्ण भूमिका निभाती है। इसके अतिरिक्त, एशेन लाइट का उपयोग पृथ्वी की वायुमंडलीय संरचना का अध्ययन करने और वैश्विक जलवायु पैटर्न की निगरानी के लिए एक उपकरण के रूप में किया गया है।

श्रेणी:खगोलशास्त्र
श्रेणी:प्रकाश
अन्नालें डेर फ्य्सिक

अन्नालें डेर फ्य्सिक () भौतिकी के प्राचीनतम वैज्ञानिक जरनलों में से एक है और जिसने ई॰ सन् १७९९ से प्रकाशन आरम्भ किया।
 सन्दर्भ 

 बाहरी कड़ियाँ 
 
 Early issues from the 1800s digitized by Gallica 
 Annalen der Physik - History

श्रेणी:भौतिकी
श्रेणी:अंग्रेजी भाषा जरनल
खोई भाषाएँ

खोई भाषाएँ (Khoe languages) अफ़्रीका के दक्षिणी हिस्से में बोली जाने वाली भाषाओं का वह सबसे बड़ा परिवार है जो बांटू भाषा-परिवार का सदस्य नहीं है। यह पहले खोईसान भाषाओं की एक शाखा मानी जाती थी और 'मध्य खोईसान' के नाम से जानी जाती थी, लेकिन आधुनिक काल में यह एक अलग परिवार समझा जाता है। खोई भाषाओं में से सर्वाधिक बोली जाने वाली भाषा नामा भाषा है जो नामीबिया में बोली जाती है। अन्य खोई भाषाएँ बोत्स्वाना में कालाहारी रेगिस्तान में बोली जाती हैं। खोई भाषाएँ अपने क्लिक व्यंजनो के लिये जानी जाती हैं।Hunters and Herders of Southern Africa: A Comparative Ethnography of the Khoisan Peoples , Alan Barnard, pp. 31, Cambridge University Press, 1992, ISBN 9780521428651, ... The important point here is that the Khoe languages are distinct from the rest, and are spoken by both hunter-gatherers and herders ...

 इन्हें भी देखें
खोईसान भाषाएँ

 बहरी कड़ियाँ 
 यु-ट्यूब पर !नामा भाषा की चार भिन्न क्लिकों का प्रदर्शन

 सन्दर्भ 

श्रेणी:खोई भाषाएँ
शूटआऊट ऍट वडाला

शूटआऊट ऍट वडाला संजय गुप्ता द्वारा निर्मित और निर्देशित २०१३ की बॉलीवुड क्राइम थ्रिलर फिल्म है।
 पटकथा
 पात्र 
 अनिल कपूर - एसीपी आफ़क़ बाघरन
 जॉन अब्राहम - मनोहर अर्जुन सर्वे (मन्या सुर्वे) 
 तुषार कपूर - शैख मुनिर
 कंगना राणावत - विद्या जोशी
 मनोज बाजपाई - ज़ुबैर इम्तियाज़ हकसर (शबीर इब्राहिम कास्कर)
 सोनू सूद - दिलावर इम्तियाज़ हकसर (दाउद इब्राहिम कास्कर)
 रोनित रॉय - इंस्पेक्टर राजा अम्बट
 महेश मांजरेकर - इंस्पेक्टर भिन्डे
 सिद्धान्त कपूर - ज्ञांचो
 रण्जीत - भास्कर
 जैकी श्रॉफ - पुलिस आयुक्त 
 राजु खेर - अम्बोल्कर
 आरिफ़ ज़कारिया - सदिक़
 सोनी राज़दान - मान्या की माँ
 चेतन हंसराज - बखिया
 करण पटेल - जमाल
 विनीत शर्मा - भार्गव सर्वे

 प्रियंका चोपड़ा - आइटम नंबर "बबली बदमाश" में एक विशेष भूमिका में
 सन्नी लियोन - आइटम नंबर "लैला" में विशेष भूमिका में
 सोफिया चौधरी - आइटम नंबर "आला रे आला" में विशेष भूमिका में

 विवाद 
फ़िल्म में उपयोग हुई भाषा पर अखिल भारतीय वाल्मीकि महापंचायत ने शिकायत दर्ज की।
 महत्वपूर्ण 
 टिकटघर 
 संगीत 
 ये भी देखें
 शूटआऊट ऍट लोखंडवाला
 सन्दर्भ 

 बाहरी कड़ियाँ 
 
 
 बॉलीवुड हंगामा पर शूटआऊट ऍट वडाला

श्रेणी:भारतीय फ़िल्में
श्रेणी:2013 में बनी हिन्दी फ़िल्म
वीन विस्थापन नियम

thumb|विभिन्न निरपेक्ष तापमान के लिए तरंगदैर्घ्य के फलन के रूप में कृष्णिका तापोत्सर्जन तीव्रता। इस चित्र में वीन का नियम स्पष्ट नहीं है क्योंकि कुल उत्सर्जन में एक 1/λ2 का ज्यामितिय गुण्क है जो λ तरंगदैर्घ्य के विधाओं की गणना करता है और दूसरा गुणक 1/λ2, तीव्रता प्रति इकाई आवृति से प्रति इकाई तरंगदैर्घ्य में रूपान्तरित करता है।|right|300px
वीन विस्थापन नियम के अनुसार किसी ताप पर कृष्णिका से तापोत्सर्जन का तरंगदैर्घ्य बंटन भी आरेख में प्रदर्शित तरंगदैर्घ्य के अलावा अन्य किसी ताप पर बंटन अनिवार्य रूप समान आकार का हो।
वीन विस्थापन नियम के अनुसार

जहाँ λmax शीर्ष तरंगदैर्घ्य है, T कृष्णिका का निरपेक्ष ताप है और b एक अनुक्रमानुपाती नियतांक है जिसे वीन विस्थापन नियतांक कहते हैं, इसका मान  (2002 CODATA अनुशंसित मान)।
 सन्दर्भ 

 बाहरी कड़ियाँ 
 Eric Weisstein's World of Physics

श्रेणी:प्रमात्रा यान्त्रिकी
श्रेणी:प्रकाशिकी
ज़ेबू

कृषक अपने ज़ेबू मवेशी के साथ|thumb

ज़ेबू (Bos primigenius indicus) या (Bos indicus) भारतीय उपमहाद्वीप की गाय की एक नस्ल है जो एक प्रकार का मवेशी है। इस नस्ल की पहचान इसके कंधे में चरबीदार कूबड़, लटके हुए कान और गलकम्बल से होती है। यह उच्च तापमान के लिए बहुत अनुकूलित होते हैं और समस्त उष्णकटिबन्धीय देशों में इनको दूध देने के लिए और खेत जोतने के लिए  पाला जाता है। इसके अलावा इसकी खाल और गोबर का इस्तेमाल ईंधन और खाद के लिए भी किया जाता है।

श्रेणी:पालित पशु

श्रेणी:भारत के पशु
नामा लोग

thumb|230px|नामीबिया का एक नामा पुरुष
नामा (Nama), जिन्हें पहले नामाका (Namaqua) के नाम से जाना जाता था, दक्षिण अफ़्रीका, नामीबिया व बोत्स्वाना का एक लोक-समुदाय है। वे खोई भाषा-परिवार की नामा भाषा बोलते हैं हालांकि आधुनिक युग में उनमें से बहुत से अब आफ़्रीकान्स भाषा भी बोलने लगे हैं। नामा समुदाय खोईखोई लोगों की सबसे बड़ी शाखा है और नामाओं को छोड़कर अधिकतर खोईखोई समुदाय विलुप्त हो चुके हैं। बहुत से नामा परिवार अब मध्य नामीबिया में वास करते हैं और कुछ नामाकालैंड में रहते हैं जो दक्षिण अफ़्रीका और नामीबिया की सरहद की दोनों तरफ़ स्थित एक क्षेत्र है।Indigenious Peoples' Rights in Southern Africa, pp. 230, International Work Group for Indigenous Affairs, 2004, ISBN 9788791563089, ... today most San and Nama populations indigenous to South Africa speak Afrikaans as a first language ...

 इन्हें भी देखें
खोई भाषाएँ

 सन्दर्भ 

श्रेणी:नामीबिया की मानव जातियाँ
श्रेणी:दक्षिण अफ़्रीका की मानव जातियाँ
श्रेणी:बोत्स्वाना की मानव जातियाँ
बहुज्ञ

right|thumb| लियोनार्डो दा विंसी एक "पुनर्जागरण व्यक्ति" के रूप में माने जाते है और सबसे ख्यात  बहुज्ञों में से एक है
बहुज्ञ या बहुविद् (Polymath), शब्द ऐसे व्यक्तियों के लिए प्रयुक्त होता है जिनकी विशेषज्ञता विभिन्न विषय क्षेत्रों में एक उल्लेखनीय संख्या तक फैली हुई होती है। कम औपचारिक शब्दों में, कोई बहुत जानकार व्यक्ति एक बहुज्ञ हो सकता है। अधिकांश प्राचीन वैज्ञानिक आज के मानकों के हिसाब से बहुज्ञ थे। प्रसिद्ध इतालवी व्यक्तित्व लियोनार्डो दा विंसी भारतीय व्यक्तित्व रबीन्द्रनाथ टैगोर और भीमराव अम्बेडकर विख्यात बहुज्ञों के उदाहरण हैं।

 सन्दर्भ
शुक्र का वायुमंडल

शुक्र का वायुमंडल frameless|center|Cloud structure in Venus's atmosphere in 1979, revealed by ultraviolet observations by Pioneer Venus Orbiter. The characteristic V-shape of the clouds is due to the higher wind speed around the equator.1979 में पायनियर वीनस ऑर्बिटर से पराबैंगनी प्रेक्षणों से प्रगटशुक्र के वायुमंडल में बादल संरचना। सामान्य जानकारी ऊंचाई 250 km औसत सतही दाब (92 बार या) 9.2  मेगा पास्कल  (MPa) द्रव्यमान 4.8 x 1020 किग्रा रासायनिक संरचना कार्बन डाईऑक्साइड 96.5% नाइट्रोजन 3.5% सल्फर डाइऑक्साइड 150 ppm ऑर्गन 70 ppm जल वाष्प 20 ppm कार्बन मोनोऑक्साइड17 ppm हिलियम 12 ppm नियॉन 7 ppm हाइड्रोजन क्लोराइड 0.1–0.6 ppm हाइड्रोजन फ्लुओराइड 0.001–0.005 ppm
शुक्र का वायुमंडल (Atmosphere of Venus),  पृथ्वी की तुलना में ज्यादा सघन और गर्म है। सतह पर तापमान 740 K (467 °C, 872 °F) है, जबकि दबाव 93 बार है। शुक्र का वातावरण सल्फ्यूरिक एसिड से बने अपारदर्शी बादलों का पोषण करता है, जो सतह के पृथ्वी-आधारित प्रकाशिकी और कक्षीय अवलोकन को असंभव बनाती है। स्थलाकृति के बारे में सूचना रडार इमेजिंग द्वारा विशेष रूप से प्राप्त की गई है। मुख्य वायुमंडलीय गैसें कार्बन डाइऑक्साइड और नाइट्रोजन हैं। अन्य रासायनिक यौगिक केवल थोड़ी मात्रा में मौजूद हैं।

मिखाइल लोमोनोसोव अपने घर के पास की एक छोटी सी वेधशाला में 1761 के शुक्र पारगमन के अपने प्रेक्षण के आधार पर शुक्र के वायुमंडल के अस्तित्व की परिकल्पना करने वाले पहले व्यक्ति थे। 

 सन्दर्भ 

श्रेणी:खगोलशास्त्र
श्रेणी:सौर मंडल के ग्रहीय वायुमण्डल
वायुमंडल
चेस्टर स्मिथ लीमन

चेस्टर स्मिथ लीमन (Chester Smith Lyman) (13 जनवरी 1814 - 29 जनवरी 1890), एक अमेरिकी शिक्षक, पादरी और खगोलशास्त्री थे।

उन्होंने संयुक्त पारगमन यंत्र तथा शिरोबिंदु दूरबीन, जो हवाई सहित अक्षांश निर्धारण के लिए प्रयुक्त हुआ, का आविष्कार किया था। वें येल वेधशाला के प्रबंधकों के बोर्ड में थे और दिसंबर 1866 में जब ग्रह  अवर संयोजन में था उन्होंने पहली बार शुक्र को घेरे हूए फीके छल्ले के प्रकाश को प्रेक्षित किया। इस प्रेक्षण ने ग्रह के चारों ओर वातावरण की उपस्थिति की पुष्टि में मदद की।
उन्होंने 1867 में तरंग मशीन के एक डिजाइन का पेटेंट कराया। 1871 में वें एक ही संस्थान में भौतिकी और  खगोल विज्ञान के एक प्रोफेसर बन गए, फिर जैसे ही उनका स्वास्थ्य गिरने लगा 1884 में पूरी तरह से खगोल विज्ञान के हो गए। सन् 1889 में वें अवकाश प्राप्त प्रोफेसर के रूप में सेवानिवृत्त हुए। वें येल वेधशाला के निदेशक बने और अपनी मृत्यु तक इस पद पर रहे। उनकी मृत्यु दौरे से हुई जिसने उन्हे अंतिम दो वर्षों के लिए घर तक सिमित कर दिया था।

 सन्दर्भ 

श्रेणी:खगोलशास्त्री
श्रेणी:१८१४ में जन्मे लोग
१ + १ + १ + १ + · · ·

गणित में, 1 + 1 + 1 + 1 + · · ·, जिसे निम्न प्रकार भी लिखा जाता है , , अथवा साधारणतया , एक अपसारी श्रेणी है इसका अर्थ यह है कि इस अनुक्रम के आंशिक योग वास्तविक संख्याओं में सीमा पर अभिसरण नहीं करते। अनुक्रम 1n को सार्वानुपात 1 के साथ गुणोत्तर श्रेणी भी माना जा सकता है। विस्तारित वास्तविक संख्या रेखा के प्रसंग में
 
चूँकि इसके आंशिक योग का अनुक्रम सीमा रहित एकदिष्‍टतः वर्धमान है।

जहाँ n0 का योग एक भौतिकीय अनुप्रयोग के रूप में प्राप्त होता है, यह कभी-कभी ज़ेटा फलन नियमितीकरण के रूप में भी प्राप्त होता है। यह रीमान ज़ेटा फलन का 1=s = 0 पर मान है

यद्यपि उपरोक्त दोनों सूत्र शून्य पर वैध नहीं हैं, अतः रीमान ज़ेटा फलन का वैश्‍लेषिक अनुवर्ती काम में लिया जा सकता है,

इसका उपयोग करने पर (यहाँ Γ(1) = 1 दिया गया है।),

जहाँ ζ(s) का घातिय श्रेणी विस्तार लगभग s = 1 लागू होता है क्योंकि ζ(s) का वहाँ पर अवशेष का साधारण ध्रुव प्राप्त होता है। इस अर्थ में 1 = 1 + 1 + 1 + 1 + · · · = ζ(0) = 1/2 लिखा जाता है।

एमिलिओ एलिज़ल्ड़े ने श्रेणी के सम्बंध में निम्न प्रकार से प्रस्तुत किया:

 ये भी देखें
 1 − 1 + 2 − 6 + 24 − 120 + · · ·

 टिप्पणी 

बाहरी कड़ियाँ

श्रेणी:समान्तर श्रेणी
श्रेणी:अपसारी श्रेणी
श्रेणी:गुणोत्तर श्रेणी
श्रेणी:गणितीय विरोधाभास
भुवन सोम

भुवन सोम मृणाल सेन द्वारा निर्देशित १९६९ की हिन्दी फ़िल्म है। इसके पात्रों में उत्पल दत्त (श्री भुवन सोम) और सुहासिनी मुले (गौरी नामक ग्रामीण लड़की के रूप में) हैं। यह एक बंगाली कहानी पर आधारीत है। फिल्म आधुनिक भारतीय सिनेमा में एक मील का पत्थर माना जाता है।मृणाल सेन  ucla

सुहासिनी मुले ने अपना फिल्मी सफर इसी फिल्म से शुरू किया था।
 पटकथा 
भुवन सोम (उत्पल दत्त) एक विधुर और सिविल सेवा का समर्पित कर्मचारी है। 
 पात्र 
 उत्पल दत्त - भुवन सोम
 सुहासिनी मुले - गौरी
 शेखर चटर्जी - 
 साधु मेहर - जाधव पटेल
 पुरस्कार 
 सर्वश्रेष्ठ फीचर फिल्म के लिए राष्ट्रीय फ़िल्म पुरस्कार
 सर्वश्रेष्ठ निर्देशन के लिए राष्ट्रीय फ़िल्म पुरस्कार - मृणाल सेन
 सर्वश्रेष्ठ अभिनेता के लिए राष्ट्रीय फ़िल्म पुरस्कार - उत्पल दत्त
 सन्दर्भ 

 बाहरी कड़ियाँ 
 
 

श्रेणी:भारतीय फ़िल्में
श्रेणी:हिन्दी फ़िल्में
बिड़ला मन्दिर, जयपुर

250px|thumbnail|बिड़ला मंदिर का विशिष्ट दृश्य
बिड़ला मन्दिर, जयपुर, जयपुर, भारत में स्थित एक लक्ष्मीनारायण मंदिर है और भारत में स्थित बिड़ला मन्दिरों में से एक है।

सन्दर्भ

 बाहरी कड़ियाँ 
 अंगूठाकारबिड़ला मन्दिर, जयपुर
 बिड़ला मन्दिर, जयपुर

श्रेणी:राजस्थान में हिन्दू मन्दिर
किश्तवाड़

किश्तवाड़ (Kishtwar) भारत के जम्मू और कश्मीर राज्य के किश्तवाड़ ज़िले में स्थित एक नगर है। यह ज़िले का मुख्यालय भी है और तहसील का दर्जा भी रखता है।"Jammu, Kashmir, Ladakh: Ringside Views," Onkar Kachru and Shyam Kaul, Atlantic Publishers, 1998, ISBN 9788185495514"District Census Handbook, Jammu & Kashmir ," M. H. Kamili, Superintendent of Census Operations, Jammu and Kashmir, Government of India"Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999"Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493

 इन्हें भी देखें 
 किश्तवाड़ ज़िला

 सन्दर्भ 

श्रेणी:जम्मू और कश्मीर के शहर
श्रेणी:किश्तवाड़ ज़िला
श्रेणी:किश्तवाड़ ज़िले के नगर
फोस्फोरस

thumb|right|चंद्रमा की देवी सेलिन की एक दूसरी सदी की मूर्ति कदाचित फोस्फोरस और हेस्पेरस के संग: इसी के लैटिन नाम लूना, लूसिफ़ेर और वेस्पेर हैं।
फोस्फोरस (यूनानी  Phōsphoros), नाम का अर्थ भोर का तारा, यानि शुक्र ग्रह की सुबह की हाजरी है। Φαοσφόρος (फाओस्फोरोस) और Φαεσφόρος (फाएस्फोरोस) कुछ ग्रीक बोलियों में एक ही नाम के रूप हैं।

श्रेणी:खगोलशास्त्र
थेमीस्टो (उपग्रह)

थेमीस्टो (Themisto), (; ग्रीक से: Θεμιστώ), बृहस्पति का एक छोटा अनियमित उपग्रह है। 1975 में खोज हुई, खो गया, उसके बाद 2000 में फिर से खोजा गया। यह ज्यूपिटर XVIII के रूप में भी जाना जाता है। 

thumb|left|410px|Diagram illustrating Themisto's orbit (top left) among those of the other irregular satellites of Jupiter. The satellites above the horizontal axis are prograde, the satellites beneath it are retrograde. The yellow segments extend from the pericentre to the apocentre, showing the orbital eccentricity.  

 सन्दर्भ 

श्रेणी:खगोलशास्त्र
इश्क़ इन पेरिस

इश्क़ इन पेरिस प्रेम राज द्वारा निर्देशित २०१३ में प्रदर्शित एक हिन्दी फिल्म है।
 पटकथा 
फिल्म में इश्क़ (प्रीति ज़िंटा) अभिनेत्री है जिसकी मां फ्रांसीसी हैं और पिता भारतीय। वो अपनी मां (इसाबेल अदजानी) के साथ पेरिस में रहती है। उसके माता-पिता में तलाक हो चुका है। इश्क, एक हंसती खेलती मस्तमौला लड़की है। लेकिन उसे शादी से नफ़रत है। इस दौरान एक बार यात्रा के दौरान उसकी मुलाक़ात आकाश (रेहान मल्लिक) से होती है। आकाश एक भरतीय लड़का है जो लंदन में रहता है और उसे भी शादी से नफ़रत है। समान विचारों के साथ इनमें दोस्ती हो जाती है और एक दूसरे के साथ समय बिताने का सिलसीला आरम्भ हो जाता है। दोनों एक दूसरे को मन ही मन चाहने लगते हैं लेकिन आकाश को वापस जाना पड़ता है और वो एक दूसरे से दूर हो जाते हैं।

अपने करीबी दोस्त की शादी में आकाश पेरिस आता है और वहाँ इनका पुनः मिलन होता है। दोनों एक दूसरे के वापस करीब आते हैं और अब उनमें शारीरिक संबंध बन जाता है। आकाश को इशक़ के प्यार का एहसास होता है और वह उसके सामने विवाह का प्रस्ताव रखता है लेकिन अपने माता-पिता के प्यार को ध्यान में रखते हुए इश्क़ इस प्रस्ताव को ठुकरा देती है।वरिष्ठ फ़िल्म समीक्षक कोमल नाहटा का फिल्म रिव्यू: इश्क़ इन पेरिस  - बीबीसी हिन्दी। (शुक्रवार, 24 मई 2013)
 पात्र 
प्रीति ज़िंटा - इश्क़
रेहान मल्लिक - आकाश
इसाबेल अदजानी - इश्क़ की माँ
सलमान खान - कुडिये दी कुर्ती गानें विशिष्ट अतिथि के रूप में
शेखर कपूर
 संगीत 

 सन्दर्भ 

 बाहरी कड़ियाँ 
 
 बॉलिवुडहंगामा.कॉम पर इश्क़ इन पेरिस

श्रेणी:भारतीय फ़िल्में
श्रेणी:2013 में बनी हिन्दी फ़िल्म
श्रेणी:साजिद–वाजिद द्वारा संगीतबद्ध फिल्में
इसाबेल अदजानी

इसाबेल अदजानी () फ्रांसीसी फिल्म अभिनेत्री और गायिका है। अदजानी ने १९७० से अब तक अंग्रेजी, फ्रांसीसी और जर्मन फिल्मों में काम किया है। उन्होंने एक हिन्दी फिल्म इश्क़ इन पेरिस‎ में भी काम किया है।वरिष्ठ फ़िल्म समीक्षक कोमल नाहटा का फिल्म रिव्यू: इश्क़ इन पेरिस  - बीबीसी हिन्दी। (शुक्रवार, 24 मई 2013)

 पूर्व जीवन 
इसाबेल यसमिन अदजानी का जन्म पेरिस नगर निगम के १७ वें जिले में हुआ। उनकी माँ बायर्न से और पिता अल्जीरिया के कांस्टैंटाइन नामक प्रदेश से हैं। 
 फिल्में
 सन्दर्भ 

 बाहरी कड़ियाँ 
 
 
 AllRovi पर इसाबेल अदजानी

श्रेणी:1955 में जन्मे लोग
श्रेणी:जीवित लोग
श्रेणी:फ़्रांस के लोग
श्रेणी:अभिनेत्री
१ + २ + ४ + ८ + · · ·

गणित में 1 + 2 + 4 + 8 + · · · एक अनन्त श्रेणी है जिसके व्यंजक उत्तरोतर दो की घात के रूप में हैं। एक गुणोत्तर श्रेणी के रूप में इसका प्रथम पद 1, है और सार्वानुपात 2 है। एक वास्तविक संख्याओं की श्रेणी के रूप में यह अनन्त पर अपसरण करती है, अतः वास्तविक परिदृश्य में इसका संकलन महत्व हीन है। व्यापक अभिप्राय से देखने पर श्रेणी ∞ के अतिरिक्त अन्य मान से भी सम्बंधित है और यह संख्या -1 है।
 संकलन 
श्रेणी के आंशिक योग 1 + 2 + 4 + 8 + . . ., 1, 3, 7, 15, ... हैं; चूंकि ये मान श्रेणी की तरह अनन्त पर अपसरण करते हैं। अतः सिसैरा-संकलन और हाबिल-संकलन सहित कोई भी ज्ञात विधि से इसका योग अनन्त ही प्राप्त होता है।Hardy p.10 दूसरी तरफ अन्य व्यापक रूप से उपयोगी विधि द्वारा जो 1 + 2 + 3 + 4 + . . . का परिमित मान -1 प्ताप्त होता है। सम्बंधित घातिय श्रेणी :

की अभिसरण त्रिज्या 0 से 1/2 के मध्य है, अतः यह x = 1 पर अभिसारी नहीं है।

 ये भी देखें
 1 − 1 + 2 − 6 + 24 − 120 + · · ·
 1 − 2 + 4 − 8 + · · ·
 टिप्पणी 

 सन्दर्भ 

श्रेणी:अपसारी श्रेणी
श्रेणी:गुणोत्तर श्रेणी
सिसैरा-संकलन

अंगूठाकार|सिसैरा-संकलन
गणितीय विश्लेषण में, सिसैरो संकलन सामान्य अर्थों में अभिसरण नहीं करने वाले अनन्त संकलन को मान निर्दिष्ट करता है जो मानक संकलन के साथ सन्निपतित होता है यदि वह अभिसारी हो। सिसैरा संकलन श्रेणी के आंशिक संकलन के समान्तर माध्य के सीमान्त मान के रूप में परिभाषित होता है।

सिसैरा संकलन का नामकरण इतालवी विश्लेषक अर्नेस्टो सिसैरा (1859–1906) के सम्मान में रखा गया।

परिभाषा
माना {an} एक अनुक्रम है और माना

श्रेणी का kवाँ आंशिक संकलन है

श्रेणी  सिसैरा योग  के साथ सिसैरा संकलनीय कहलाती है यदि इसके आंशिक संकलनों के योग का माध्य ,  की ओर अग्रसर हो:

अन्य शब्दों में, किसी अनन्त श्रेणी का सिसैरा संकलन श्रेणी के प्रथम n आंशिक संकलनों का समान्तर माध्य (औसत) का सीमान्त मान होता है जबकि n अनन्त की ओर अग्रसर हो। यह सिद्ध किया जा सकता है कि अभिसारी श्रेणी सिसैरा संकलनीय होती है और श्रेणी का कुल योग सिसैरा संकलन के समान होता है। हालांकि, निम्नलिखित उदाहरण उल्लिखीत करता है कि श्रेणी अपसारी है लेकिन सिसैरा संकलनीय है।

उदाहरण
माना n ≥ 1 के लिए an = (−1)n+1 है। अर्थात {an} एक अनुक्रम है

और माना G एक श्रेणी  को निरुपित करता है।

तब आंशिक संकलनों {sn}  का अनुक्रम निम्नलिखित होगा

इस श्रेणी G को ग्रांडी श्रेणी के रूप में जाना जाता है जो अभिसारी नहीं है। अन्य रूप में, {sn} के पदों के (आंशिक) माध्य अनुक्रम {tn} है जहाँ 
 
निम्न प्रकार हैं

अतः

इसलिए श्रेणी G का सिसैरा संकलन का मान 1/2 है।

अन्य रूप में, माना n ≥ 1 के लिए an = n है। अर्थात {an} एक अनुक्रम है।

और माना G एक श्रेणी  को निरुपित करता है।

तब {sn} के आंशिक संकलनों का अनुक्रम

होगा और G का मान अनन्त की ओर अपसरित होगा।
 {tn } के आंशिक संकलनों के माध्य के अनुक्रम के पद निम्न प्रकार होंगे:

अतः, यह अनुक्रम G की तरह अनन्त की ओर अपसरण करता है तथा अब G सिसैरा संकलनीय नहीं है।

 ये भी देखें
 हाबिल संकलन सूत्र
 अपसरी श्रेणी
 आयलर संकलन
 सिसेरा माध्य
 रीज़ माध्य
 फेजर-प्रमेय
 लैम्बर्ट संकलन
 सन्दर्भ 
.
 .
 
 .

श्रेणी:अपसारी श्रेणी
श्रेणी:अनुक्रम और श्रेणी